Սուրեն Աբովյան

Սուրեն Վահանի Աբովյան (), հայ ճարտարագետ, վերականգնող ճարտարապետ, Վանաձորի գլխավոր ճարտարապետ։

Կենսագրություն 
Ծնվել է 1989 թվականի սեպտեմբերի 14-ին ՀԽՍՀ Գուգարքի շրջանի Կիրովական քաղաքում (ներկայիս՝ Լոռու մարզ, Վանաձոր)։ Արմատներով սերում է Արցախի Խաչեն գավառում իշխած Գյուլիստանի մելիքներից՝ Մելիք-Բեգլարյաններից, Մելիք-Աբովի ժառանգներից, ովքեր գաղթել են Գյուլիստանից Թիֆլիսի նահանգի Բորչալուի գավառ, այնտեղից էլ Սանահին գյուղ, ապա Ահնիձոր ու Ղարաքիլիսա (ներկայիս՝ Վանաձոր)։ Ամուսնացած է, ունի մեկ որդի և մեկ դուստր։

Արժանացել է բազմաթիվ պատվոգրերի և շնորհակալագրերի։ 4 գիտական հոդվածների հեղինակ է, որոնք տպագրվել են ՀԱՊՀ-ի տարեկան տեղեկագրերում։

Կրթություն 
1996-2004 թվականներին նախնական կրթությունը ստացել է Վանաձորի Ստեփան Շահումյանի անվան թիվ 6 դպրոցում, ապա 2004-2006 թվականներին կրթությունը շարունակել է ՀՊՃՀ հենակետային վարժարանում։ 2006-2010 թվականներին մասնագիտական կրթությունը ստացել է Հայաստանի պետական ճարտարագիտական համալսարանի արդյունաբերական և քաղաքացիական շինարարության ֆակուլտետում, որպես ճարտարագետ, իսկ 2010-2012 թվականներին սովորել և ավարտել է ՀՊՃՀ-ի մագիստրատուրան, ստանալով ճարտարագիտության մագիստրոսի գիտական կոչում։ 2012 թվականին վերապատրաստման է մեկնել Վիեննայի տեխնիկական համալսարան, որպես վերականգնող ճարտարապետ։

Աշխատանքային գործունեություն 
2010-2012 թվականներին աշխատել է «Վ․ Աղաբաբյան» ՍՊԸ-ի նախագծային բաժնի ճարտարապետ, 2011 թվականից՝ բաժնի պետ-նախագծերի գլխավոր ճարտարապետ։ Համատեղության կարգով, 2010-2016 թվականներին եղել է «Շինէքսպրտ» ՍՊԸ-ի հիմնադիր տնօրեն, նախագծերի գլխավոր ճարտարապետ։ 2014-2015 թվականներին շինարարական մասնագիտությունների դասախոս է աշխատել Վանաձորի պետական գյուղատնտեսական քոլեջում, իսկ 2015-2016 թվականներին եղել է Հայաստանի ազգային պոլիտեխնիկական համալսարանի քաղաքացիական շինարարության ամբիոնի ավագ դասախոս։ 2015-2016 թվականներին աշխատել է ՀՀ ԱԻՆ Սեյսմիկ պաշտպանության հյուսիսային ծառայության կառուցվածքների սեյսմակայության բաժնի գիտաշխատող։ 2016 թվականից առ այսօր Վանաձորի համայնքապետարանի ճարտարապետության և քաղաքաշինության բաժնի պետ-Վանաձորի գլխավոր ճարտարապետն է։

Անդամակցություն 
 ՀՀ ճարտարապետների պալատի անդամ (2016),
 Վանաձորի համայնքապետարանի ճարտարապետական խորհրդի նախագահ (2016),
 ՀԱՊՀ-ի պետական քննական հանձնաժողովի անդամ (2018),
 ՀՀ Էկոնոմիկայի նախարարության Ստանդարտների ազգային ինստիտուտի ՏՀ-16 տեխնիկական հանձնաժողովի անդամ։

Ստեղծագործական գործունեություն 
Սուրեն Աբովյանի նախագծով են իրականացվել՝

եկեղեցի-հուշարձաններ 
 Մեղրաձորի Սուրբ Գայանե մատուռ (2013)
 Վահագնաձորի Սուրբ Աստվածածին եկեղեցի (2015)
 Գուգարքի Սուրբ Մարիամ եկեղեցի (2015)
 Բազումի Սուրբ Աստվածածին եկեղեցի (12-19դդ․ վերակնգնվել է 2016)
 Հոռոմայրի Սուրբ Նշան վանք (10-13դդ, վերակագնվել է 2017)
 Լեջանի Կարմիր վանք (5-18դդ վերականգնվել է 2018)
 Ուռուտի Սուրբ Սարգիս եկեղեցի (12-19դդ, վերակնգնվել է 2019)
 Ագարակի Սուրբ Աստվածածին եկեղեցի (18-րդ դար, վերակագնվել է 2017)
 Ակների Սուրբ Գևորգ եկեղեցի (2019-2021)
 Վարդաբլուրի Սուրբ Աստվածածին եկեղեցու զանգաշտարակ (2020)
 Գյուլագարակի եկեղեցու վերականգնման նախագիծ (2018)
 ԼեռնահովիտԻ Սուրբ Սարգիս եկեղեցու զանգաշտարակ (2018)
 Սարամեջի նոր եկեղեցու նախագիծ (2021)

Հուշարձան-հուշակոթողներ 
 Զորավար Անդրանիկի հուշարձանը Վանաձորում, քանդակագործ՝ Գ․ Բեգջանյան (2019)
 Մարշալ Բաբաջանյանի արձանը Երևանում, համահեղինակ, հեղինակ` Միքայել Միսակյան, քանդակագործ՝ Համլետ Մատինյան (2015)
 Աղբյուր-հուշարձան Վանաձորի Համերաշխության պուրակում` Արման Աղվանյանի հիշատակին (2021)
 Հովհաննես Թումանյանի «Շունն ու կատուն» քանդակ, քանդակագործ՝ Ս․ Ղարիբյան
 Արցախյան 44-օրյա պատերազմում զոհված զինվորականների ռազմական պանթեոնը Վանաձորում (2021)

Կապիտան Գևորգյանի, Կիրովականի քաղկոմի նախագահ Հայկ Օհանյանի, ՀՀ արվեստի վաստակավոր գործիչներ՝ Աիդա Ավետիսյանի ու Վլադիմիր Կռոյանի և այլ հայտնի անձանց հուշատախտակների նախագծեր (2016-2021)։

Արդյունաբերական օբյեկտներ 
 Սպիտակի Թռչնաբուծական Ֆաբրիկայի արտադրական համալիր (2013)
 Արմանիսի ոսկու բազմամետաղային հարստացման կոմբինատի արտադրական մասնաշենքեր (2010)
 «Գլորիա» կարի Ֆաբրիկայի արտադրական ենթակառուցվածների արդիականացում (2019-2021)
4-րդ սերնդի գազաբալոնների գործարանի նախագիծ 2017թ․

Այգիներ, պուրակներ, հրապարակներ 
2017-2021 թվականներին կատարել է Վանաձորի Շառլ Ազնավուրի անվան զբոսայգու, Ռուբեն Սևակի անվան այգու, Սայաթ-Նովայի անվան քաղաքային զբոսայգու հիմաննորոգման, Մարդու իրավունքների այգու կառուցման, Արցախ պուրակի, Համերաշխության պուրակի, Հանրապետության պուրակի հիմանորոգման, Հերոսների պուրակի կառուցման, Հայքի հրապարակի հիմնանորոգման և արդիականացման, քարե գորգի կառուցման, Թումանյանի հրապարակի հիմնանորոգման նախագծեր։

Կրթական մշակութային կառույցներ 
 Ախթալայի թիվ 2 դպրոցի վերակառուցման,
 Ալավերդու թիվ 4 դպրոցի վերակառուցման,
 Վանաձորի թիվ 8 մանկապարտեզի կառուցման,
 Վանաձորի թիվ 10 մանկապարտեզի վերակառուցման,
 Վանաձորի Կառլոս Աբովյանի անվան կերպարվեստի թանգարանի հիմնանորոգման և արդիականացման,

Լոռու, Տավուշի և Շիրակի մարզերի մոտ 20 դպրոցների և մանկապարտեզնի հիմնանորոգման նախագծեր։

Ռազմական օբյեկտներ 
2011-2021 թվականներին ՀՀ Պաշտպանության նախարարության համար իրագործել է ավելի քան 2 տասնյակ ռազմական օբյետկների նախագծում։

Առողջապահական օբյեկտներ 
 Ստոմատոլոգիական կլինիկա Վանաձորում (2019)
 Ընդհանուր բժշկական կլինիկա Վանաձորում (2020)

մեկ տասնյակից ավելի հիվանդանոցների և պոլիկլինիկաների հիմնանորոգման նախագծեր (2016-2021)։

Հասարակական կառույցներ 
Ավելի քան 100 բնակելի տներ, և ավելի քան 300 հասարակական նշանակության կառույցներ Հայաստանի բոլոր մարզերում, այդ թվում հյուրանորցներ, առևտրի կենտրոններ, խանութներ, գրասենյակներ, կենցաղսպասարկման օբյեկտներ և այլն։

Ծանոթագրություններ 

Հայ ճարտարապետներ